Maltiti Sayida Sadick

Maltiti Sayida Sadick be Ghanaian journalist, media personality den news anchor. For 2019 insyd, she get de Most Promising Journalist award by de Ghana Journalists Association. She san receive a Media Star award for Hyperlink Media Awards for 2019 insyd. Na she be member give de #FixTheCountry movement wey Economic Fighters League organize am.

 Ein education 
She attain Bachelor of Art (BA) degree for mass communication studies insyd from de Ghana Institute of Journalism (GIJ).

 Ein career 
She job for Sagani TV. She be broadcast journalist for EIB Network. For 2021 insyd, dem select am for de 2021 Mandela Washington Fellowship so say she go participate for professional development training for leadership for Civic engagement insyd. Na she dey among 32 Ghanaians wey YALI choose wey dem apply for de flagship program.

 Ein awards den honors 
Na she be de first runner up for 'The Next TV Star'.

She chop de Most Promising Journalist for de first edition for de Ghana Journalists Association (GJA) awards for de Northern region for 2019 insyd.

Hyperlink Media Awards award am plus Media Star medal for 2019 insyd secof ein news report for health den education for de Northern Region for Ghana insyd.

 Ein foundation 
Dem dey bell ein foundation Maltiti Care International wey dem claim say e dey provide free surgeries for women wey dem get fistula for de Northern part for Ghana insyd. De foundation partner plus de National Youth Authority wey dem visit senior high schools for de rural areas wey dey Northern region so sey dem go empower young girlies.
 References 
Category:Ghanaian journalists
Category:Human